Jyske Bank Boxen

Jyske Bank Boxen ir daudzfunkcionāla arēna Herningā, Dānijā, daļa no Skandināvijā lielākā izstāžu kompleksa Messecenter Herning. Tā atklāta 2010. gada 20. oktobrī un arēnas nosaukuma tiesības iegādājās dāņu finanšu institūcija Jyske Bank. Arēnas maksimālā ietilpība ir 15 tūkstoši; tajā tiek rīkoti koncerti, hokeja, basketbola, volejbola, rokasbumbas, peldēšanas un vingrošanas sacensības. Tajā rīkoti dažādi čempionāti — 2010. gada Eiropas čempionāts dāmu rokasbumbā, 2013. gada Eiropas čempionāts peldēšanā īsajā celiņā, 2014. gada Eiropas vīriešu rokasbumbas čempionāts, 2018. un 2025. gada Pasaules čempionāti hokejā, 2019. un 2025. gadu Pasaules čempionāts rokasbumbā vīriešiem, 2020. un 2023. gadu Pasaules čempionāti rokasbumbā dāmām. Arēnā uzstājušies Lady Gaga arēnas atklāšanas koncertā, Prinss, Linkin Park, Kailija Minoga, Ēriks Kleptons, Džordžs Maikls, Britnija Spīrsa, Red Hot Chili Peppers, Rianna, Rammstein, P!nk, Robijs Viljamss, Ariana Grande u.c. Atsauces Ārējās saites Vikikrātuvē par šo tēmu ir pieejami multivides faili. Skatīt: Jyske Bank Boxen.